Papildu vienošanās Nr. 1
pie 2024. gada 9.augusta līgums Nr. AMD-24-5094-lī

Rīgā								Datums skatāms laika zīmogā

Rīgas valstspilsētas pašvaldības Ārtelpas un mobilitātes departaments, juridiskā adrese Ģertrūdes iela 36, Rīga, LV-1011 (turpmāk – Pasūtītājs), [..], no vienas puses, un
SIA “CTB”, reģistrācijas Nr. 42103019682, turpmāk – Būvuzņēmējs, [..] (turpmāk – Būvuzņēmējs), no otras puses,
pamatojoties uz 2024. gada 9.augusta līguma Nr. AMD-24-5094-lī, kas noslēgts starp Pasūtītāju un Būvuzņēmēju, turpmāk – Līgums, 12.1., 12.2., 13.4. un 22.2. punktu, kā arī uz Pasūtītāja Tehniskās komisijas 2025. gada 10.janvāra lēmumu (sēdes protokols Nr.1) un Pasūtītāja Tehniskās komisijas 2025. gada 18.marta lēmumu (sēdes protokols Nr.14) noslēdz šādu vienošanos, turpmāk – Vienošanās:
1. Līguma 5.1. punktu izteikt šādā redakcijā:
“Būvuzņēmējs apņemas veikt Darbus saskaņā ar Līguma noteikumiem, Darbu daudzumu un izmaksu sarakstu un specifikācijām, kā arī normatīvo aktu prasībām ne ilgāk kā 89 (astoņdesmit deviņu) kalendāro dienu laikā no Darbu uzsākšanas dienas”.
2. Līguma 8.5. punktu izteikt šādā redakcijā:
“Pasūtītāju Līguma izpildes ietvaros pārstāv, tajā skaitā, paraksta būves vietas pieņemšanas - nodošanas aktu, aktus par izpildīto Darbu apjomu un izmaksām (5., 6.pielikumi), Darbu daudzumu un izmaiņu aktus (13.pielikums), aktus par faktu konstatāciju (nepieciešamības gadījumā), būvmateriālu saskaņošanas dokumentus (nepieciešamības gadījumā), aktu par Darbu pabeigšanu objektā (2.pielikums), kā arī kontrolē Līguma izpildi un termiņus – Rīgas valstspilsētas pašvaldības [..]. Saziņai ar Pasūtītāju Būvuzņēmējs izmanto vienlaicīgi arī Pasūtītāja e-pasta adresi: amd@riga.lv”.
3. Būvuzņēmējs veic papildus darbus saskaņā ar Līguma 12.1. punktu un sākotnēji neparedzētus darbus saskaņā ar Līguma 12.2. punktu objektā “Čiekurkalna 2. līnijas seguma atjaunošana no Čiekurkalna 2. šķērslīnijas līdz Viskaļu ielai” saskaņā ar Vienošanās pielikumā Nr.1 “Darbu daudzumu izmaiņu akts Nr.1” un pielikumā Nr.2 “Darbu daudzumu saraksts Nr.PD-1” norādīto darbu daudzumu, vienības cenu un darbu izmaksām, turpmāk – Papildus darbi.
4. [bookmark: _Hlk180591088]Papildus darbu līgumcena saskaņā ar Līguma 12.1. punktu, kas attiecināma uz sākotnējo darbu daudzumu un izmaksu sarakstu ir EUR 27 252,28 (divdesmit septiņi tūkstoši divi simti piecdesmit divi euro un 28 centi), PVN 21% ir EUR 5 722,98 (pieci tūkstoši septiņi simti divdesmit divi euro un 98 centi), kopā EUR 32 975,26 (trīsdesmit divi tūkstoši deviņi simti septiņdesmit pieci euro un 26 centi) atbilstoši Vienošanās pielikumā Nr.1 norādītajam darba izmaksu un apjoma sadalījumam. 
5. Papildus darbu līgumcena saskaņā ar Līguma 12.2. punktu, kas attiecināma uz sākotnēji neparedzētiem darbu veidiem ir EUR 54 962,84 (piecdesmit četri tūkstoši deviņi simti sešdesmit divi euro un 84 centi), PVN 21% ir EUR 11 542,20 (vienpadsmit tūkstoši pieci simti četrdesmit divi euro un 20 centi), kopā 66 505,04 EUR (sešdesmit seši tūkstoši pieci simti pieci euro un 04 centi). 
6. Sākotnējā Līguma summa ir EUR 313 352,50 (trīs simti trīspadsmit tūkstoši trīs simti piecdesmit divi euro un 50 centi), PVN 21% ir EUR 65 804,03 (sešdesmit pieci tūkstoši astoņi simti četri euro un 03 centi), Līguma kopējā summa EUR 379 156,53 (trīs simti septiņdesmit deviņi tūkstoši viens simts piecdesmit seši euro un 53 centi).
7. Puses konstatē, ka Līguma summa, ņemot vērā Papildus darbu norādīto Līguma summas izmaiņas ir 395 567,62 EUR (trīs simti deviņdesmit pieci tūkstoši pieci simti sešdesmit septiņi euro un 62 centi), PVN 21% ir 83 069,20 (astoņdesmit trīs tūkstoši sešdesmit deviņi euro un 20 centi), kopējā Līguma summa sastāda 478 636,82 (četri simti septiņdesmit astoņi tūkstoši seši simti trīsdesmit seši euro un 82 centi).
8. Jautājumus, kas saistīti ar Darbu izpildi, pieņemšanu, apmaksas kārtību u.tml. un nav īpaši atrunāti Vienošanās, regulē Līgums. 
9. Vienošanās nemaina citus Līgumā noteikto Pušu pienākumus un tiesības.
10. Vienošanās stājas spēkā tās parakstīšanas dienā un ir spēkā līdz pilnīgai saistību izpildei un tā ir Līguma neatņemama sastāvdaļa.
11. Vienošanās pamatteksts sastādīts uz 2 (divām) lapām, kas parakstītas ar drošu elektronisko parakstu un satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. 
12. Vienošanai pievienots: pielikums Nr.1 “Darbu daudzumu izmaiņu akts Nr.1” uz 1 (vienas) lapas, pielikums Nr.2 “Darbu daudzumu saraksts Nr.PD-1” uz 1 (vienas) lapas, pielikums Nr.3 “Rīgas valstspilsētas Ārtelpas un mobilitātes departamenta Tehniskās komisijas 2025. gada 10.janvāra lēmuma (sēdes protokols Nr.1) izraksts uz 2 (divām) lapām un pielikums Nr.4 “Rīgas valstspilsētas Ārtelpas un mobilitātes departamenta Tehniskās komisijas 2025. gada 18.marta lēmuma (sēdes protokols Nr.14) izraksts uz 2 (divām) lapām.

